**Ymestyn yn Ehangach: Hysbysiad Preifatrwydd Partneriaeth Gogledd a Chanolbarth Cymru**

Pwrpas yr Hysbysiad Preifatrwydd hwn yw eich helpu i ddeall pam mae Ymestyn yn Ehangach: Partneriaeth Gogledd a Chanolbarth Cymru (RWNMWP) yn gofyn am eich data personol, sut rydym yn defnyddio eich data, ein rhwymedigaethau o dan y gyfraith a’ch hawliau.

Mae RWNMWP yn bartneriaeth addysg uwch ac addysg bellach yn rhanbarth Gogledd a Chanolbarth Cymru. Aelodau ein Grŵp Llywio Gweithredol yw Prifysgol Bangor (Partner Arweiniol), Prifysgol Aberystwyth, Prifysgol Glyndŵr Wrecsam, Coleg Cambria, Coleg Ceredigion, Coleg Cymraeg Cenedlaethol, Grŵp Llandrillo Menai a Grŵp NPTC.

Mae RWNMWP wedi ymrwymo i ddiogelu eich preifatrwydd. Ni fydd yr wybodaeth rydych chi’n ei darparu ond yn cael ei phrosesu yn unol â’r hysbysiad preifatrwydd hwn, ac yn unol â’r rhwymedigaethau sydd wedi’u nodi yn Neddf Diogelu Data 2018 (DPA) a’r Rheoliad Cyffredinol ar Ddiogelu Data (GDPR).

Ar gyfer plant / pobl ifanc dan 16 oed, byddwn bob amser yn casglu caniatâd rhieni i ddefnyddio data. Bydd ffurflenni caniatâd rhieni yn cael eu hanfon i ysgolion a grwpiau cymunedol lle cânt eu dosbarthu ymysg disgyblion. Os bydd rhiant/gwarcheidwad yn dymuno i’w plentyn gymryd rhan yn un o’n digwyddiadau, dylai lenwi’r ffurflen ganiatâd a’i hanfon yn ôl atom.

**Beth yw'r sail gyfreithlon ar gyfer prosesu’r data?**

Mae'r gwaith y mae RWNMWP yn ei wneud i annog ymgysylltu a chyfranogiad ehangach mewn addysg uwch yn cael ei wneud er budd y cyhoedd. Mae angen i ni sicrhau bod yr arian a gawn gan asiantaethau sy’n cael eu hariannu gan y llywodraeth yn cael ei wario’n briodol. Er mwyn mesur effaith a chynnal ein gweithgareddau, mae angen i ni gasglu data am gyfranogiad myfyrwyr.

Mae’r RWNMWP yn prosesu data personol gan ei fod yn angenrheidiol i gyflawni tasg er budd y cyhoedd ac er mwyn ei swyddogaethau swyddogol.

Y sail gyfreithlon dros brosesu data categori arbennig yw ei fod o fudd sylweddol i’r cyhoedd ac yn angenrheidiol at ddibenion ystadegol i fonitro cyfle cyfartal yn unol â’r Ddeddf Cydraddoldeb. Mae’r prosesu hwn yn angenrheidiol er mwyn canfod neu adolygu’n barhaus fodolaeth neu ddiffyg cyfle cyfartal neu drin grwpiau o bobl a nodwyd mewn perthynas â’r categori hwnnw’n gyfartal gyda’r bwriad o hybu neu gynnal cydraddoldeb o’r fath.

Y sail gyfreithlon ar gyfer prosesu data categori arbennig a gesglir ar gyfer gweithgareddau preswyl a gweithgareddau y tu allan i oriau yw i gael caniatâd penodol.

Y sail gyfreithlon dros brosesu’r defnydd o ffotograffau a chyfathrebiadau marchnata yw cydsyniad penodol.

**Mae RWNMWP yn casglu data am unigolion am y rhesymau canlynol:**

1. At ddibenion monitro sy’n caniatáu i RWNMWP wneud y canlynol:

* Cyflawni gofynion adrodd allanol gorfodol ar gyfer cyrff rheoleiddio megis Cyngor Cyllido Addysg Uwch Cymru (CCAUC).
* Rhoi darlun clir o’r gweithgareddau rydym yn eu darparu a’r bobl rydym yn gweithio gyda nhw.
* Gwneud yn siŵr ein bod yn cyrraedd y rhai a allai elwa fwyaf o weithgareddau allgymorth.

2. At ddibenion ymchwil a gwerthuso sy’n ein helpu i asesu effeithiolrwydd gwahanol gynlluniau ar ehangu cyfranogiad i Addysg Uwch. Mae hyn yn cynnwys olrhain teithiau addysg cyfranogwyr yn y tymor hir yn ddienw, i nodi faint o gyfranogwyr RWNMWP sy’n mynd ymlaen i astudio mewn prifysgol.

3. Ein helpu i ganfod cyfranogwyr sy’n perthyn i grwpiau nad ydynt yn cael eu cynrychioli’n deg mewn Addysg Uwch a sicrhau bod pobl o’r grwpiau hyn yn cael eu blaenoriaethu ar gyfer gweithgareddau RWNMWP. I gael rhagor o wybodaeth am hyn, ewch i - [Ehangu mynediad | CCAUC](https://www.hefcw.ac.uk/en/our-responsibilities/widening-access/)

4. Sicrhau iechyd a diogelwch a llesiant pawb sy’n cymryd rhan yn ein rhaglenni a chynorthwyo gydag anghenion bugeiliol a lles ee sicrhau ein bod yn ymwybodol o gyflyrau meddygol ac anableddau.

5. Anfon gwybodaeth berthnasol ac angenrheidiol am weithgareddau sydd ar y gweill yn ogystal â gohebiaeth farchnata.

**Pa wybodaeth bersonol rydym yn ei chasglu?**

Rydym yn casglu’r darnau canlynol o wybodaeth ar gyfer yr holl gyfranogwyr sy’n cymryd rhan yn ein gweithgareddau. Mae hyn yn helpu RWNMWP i ddangos bod ein gweithgareddau’n ymgysylltu â charfannau Ymestyn yn Ehangach a nodwyd gan CCAUC fel rhai nad ydynt yn cael eu cynrychioli’n deg mewn Addysg Uwch ar hyn o bryd.

* Enw
* Manylion cyswllt
* Dyddiad geni
* Rhyw'r unigolyn
* Rhif unigryw’r dysgwr
* Cod Post Cartref
* Ysgol / Coleg / Sefydliad
* Ethnigrwydd
* Anabledd
* Prydau ysgol am ddim neu Lwfans Cynhaliaeth Addysg
* A yw’r myfyriwr yn byw mewn gofal neu wedi bod mewn gofal yn y gorffennol
* Lluniau a ffilmiau - Yn ystod digwyddiadau, efallai y byddwn yn tynnu lluniau a fideos at ddibenion marchnata ar ein gwefan, llwyfannau cyfryngau cymdeithasol, taflenni ac astudiaethau achos.
* Cofrestrau o’r rheini sy’n cymryd rhan mewn gweithgareddau
* Manylion cyswllt y rheini sy’n cymryd rhan mewn gweithgareddau ar-lein
* Holiaduron cyn ac ar ôl gweithgareddau i nodi effaith a pha mor ddefnyddiol yw’r gweithgaredd

Pan fo’n bosibl, rydym hefyd yn casglu’r darnau canlynol o wybodaeth:

* A aeth rhiant / rhieni neu frodyr a chwiorydd y myfyriwr i’r brifysgol
* Swydd rhiant / rhieni’r myfyriwr
* A yw’r myfyriwr yn ofalwr i aelod o'r teulu neu'n ddibynnydd
* Llwyddiannau addysgol blaenorol

Ar gyfer gweithgareddau preswyl a gweithgareddau y tu allan i oriau ysgol, rydym hefyd yn casglu manylion gofynion meddygol ac arbennig er mwyn darparu cefnogaeth a sicrhau iechyd a diogelwch y cyfranogwyr a’r staff. Mae’r rhain yn cynnwys:

* Gofynion deiet
* Gofynion diwylliannol
* Manylion cyswllt mewn argyfwng
* Alergeddau
* Trefniadau meddygol
* Meddyginiaeth

**Sut bydd RWNMWP yn prosesu’r data?**

1. Ar gyfer cynlluniau sy’n cael eu trefnu’n uniongyrchol gydag ysgolion, bydd ffurflen caniatâd cyfranogwyr yn cael ei hanfon adref at rieni drwy’r ysgol. Mae’r ffurflen yn casglu gwybodaeth am y cyfranogwr ynghyd â chaniatâd i’r wybodaeth gael ei defnyddio at y dibenion a amlinellir uchod. Caiff y ffurflen ei dychwelyd i’r ysgol a bydd yr ysgol yn trefnu i drosglwyddo’r wybodaeth yn ddiogel i RWNMWP.
2. Mae gwybodaeth y cyfranogwyr yn cael ei gwirio a’i mewnbynnu i’n cronfa ddata ddiogel ar-lein, sef ‘Upshot[[1]](#footnote-1)’, gan aelod o RWNMWP.
3. Dim ond aelodau dynodedig o’r RWNMWP a’r tîm gwasanaethau canolog sy’n rheoli’r gwasanaeth Upshot sy’n gallu cael gafael ar yr wybodaeth yn y gronfa ddata.
4. Dim ond at ddibenion tracio, monitro ac ymchwil y gellir rhannu data â chyrff allanol fel y Gwasanaeth Derbyn Prifysgolion a Cholegau (UCAS). Mae hyn yn ein galluogi i weld lleoliad Addysg Uwch y cyfranogwyr sydd wedi cymryd rhan yn ein gweithgareddau.
5. Ar gyfer prosiectau Ymestyn yn Ehangach Cenedlaethol, mae’n bosibl y bydd data dienw am gyfranogwyr yn cael ei rannu rhwng partneriaeth Ymestyn yn Ehangach De Orllewin Cymru a phartneriaeth Ymestyn yn Ehangach De Ddwyrain Cymru. Dim ond os yw cyfranogwyr yn cael gweithgareddau wedi’u darparu gan y partneriaethau Ymestyn yn Ehangach eraill y bydd data dienw’n cael ei rannu.
6. Bydd sefydliadau sy’n prosesu data personol ar ran Prifysgolion yn rhwym wrth rwymedigaeth i brosesu data personol yn unol â deddfwriaeth Diogelu Data.
7. Mae’r holl adroddiadau mewnol ac allanol sy’n defnyddio’r data a gasglwyd yn gwneud hynny mewn modd cyfunol, sy’n golygu mai dim ond cyfansymiau sy’n cael eu dangos, felly ni fydd data unigolion byth yn cael ei ddatgelu mewn adroddiad.

**Diogelwch eich gwybodaeth**

Mae deddfwriaeth diogelu data yn mynnu ein bod yn cadw eich gwybodaeth yn ddiogel. Mae hyn yn golygu y bydd eich cyfrinachedd yn cael ei barchu, ac y bydd pob cam priodol yn cael ei gymryd i atal mynediad a datgelu heb awdurdod.

Dim ond aelodau o dîm Ymestyn yn Ehangach RWNMWP sydd angen mynediad at rannau perthnasol neu’r holl wybodaeth sydd gennych chi fydd yn cael eu hawdurdodi i wneud hynny. Bydd gwybodaeth electronig amdanoch chi yn amodol ar gyfrinair a chyfyngiadau diogelwch eraill, a bydd ffeiliau papur yn cael eu storio mewn mannau diogel gyda mynediad wedi’i reoli.

Dim ond aelodau dynodedig o dîm Ymestyn yn Ehangach RWNMWP sy’n gallu cael mynediad at Upshot, a’r tîm canolog sy’n rheoli’r gwasanaeth Upshot.

Efallai y bydd eich data’n cael ei rannu â darparwyr gwasanaethau trydydd parti, ond dim ond er mwyn ystyried a phrosesu eich cais, cyfathrebu â chi am RWNMWP a chynnal ymchwil ar ystod oedran, lleoliad daearyddol a phynciau sydd o ddiddordeb i’r rheini sydd â diddordeb mewn ymgysylltu ag RWNMWP.

**Am ba hyd fydd RWNMWP yn cadw eich data?**

Bydd RWNMWP yn cadw data cyfranogwyr yn unol ag Amserlen Cadw Prifysgol Bangor[[2]](#footnote-2). Mae’r Brifysgol yn cadw eich gwybodaeth yn unol ag amserlenni cadw addysg uwch sefydledig.

I grynhoi: bydd copïau papur o’r wybodaeth yn cael eu cadw am 1 flwyddyn academaidd gyflawn ar ôl i’r gweithgaredd gael ei gynnal.

Mae cofnodion electronig yn cael eu cadw ar gronfa ddata Upshot am gyfnod o 10 mlynedd ar ôl digwyddiad, gyda data’n cael ei adolygu’n flynyddol ar 31 Awst i ddileu data sy’n hŷn na 10 mlwydd oed.

Bydd data dienw sy’n cael ei rannu / ei gysylltu â thrydydd partïon at ddibenion ymchwil yn aros yng nghronfa ddata’r trydydd parti am oes prosiectau’r trydydd partïon, gan na fydd modd adnabod unigolion mwyach.

**Beth yw fy hawliau mewn perthynas â fy nata?**

Mae gennych hawl i weld eich gwybodaeth bersonol, i wrthwynebu prosesu eich gwybodaeth bersonol, i gywiro, i ddileu, i gyfyngu ac i drosglwyddo eich gwybodaeth bersonol. Os ydych chi wedi rhoi caniatâd i RWMNWP brosesu unrhyw ran o’ch data, mae gennych chi hefyd hawl i dynnu’r caniatâd hwnnw’n ôl.

Fel partner arweiniol RWNMWP, Prifysgol Bangor yw'r Rheolydd Data mewn perthynas â’ch gwybodaeth, fel y’i diffinnir yn Neddf Diogelu Data 2018, ac mae wedi ymrwymo i ddiogelu eich hawliau.

Ar gyfer rhaglen fentora Brightside, bydd Prifysgol Bangor a Brightside yn gweithredu fel rheolyddion ar y cyd fel y’u diffinnir yn Neddf Diogelu Data 2018, ac maent wedi ymrwymo i ddiogelu eich hawliau.

Dylid cyflwyno unrhyw geisiadau neu wrthwynebiadau yn ysgrifenedig i Swyddog Diogelu Data Prifysgol Bangor yn:

Gwasanaethau Llywodraethu
Gwasanaethau Corfforaethol
Ffordd y Coleg
Bangor
LL57 2DG
info-compliance@bangor.ac.uk

Os oes gennych chi ragor o gwestiynau am y ffordd rydym yn prosesu data monitro unigol, mae croeso i chi gysylltu â RWNMWP drwy e-bostio reachingwider@bangor.ac.uk.

**Sut mae gwneud cwyn**

Os ydych chi’n anhapus â’r ffordd y cafodd eich gwybodaeth bersonol ei phrosesu, gallwch yn y lle cyntaf gysylltu â Swyddog Diogelu Data’r Brifysgol gan ddefnyddio’r manylion cyswllt uchod.

Os byddwch yn dal yn anfodlon, mae gennych hawl i wneud cais yn uniongyrchol i’r Comisiynydd Gwybodaeth am benderfyniad. Gellir cysylltu â'r Comisiynydd Gwybodaeth yn:-

Information Commissioner's Office

Wycliffe House

Water Lane

Wilmslow

Cheshire

SK9 5AF

1. [www.upshot.org.uk](http://www.upshot.org.uk) [↑](#footnote-ref-1)
2. Prifysgol Bangor - [Amserlen Cadw Cofnodion a Data’r Brifysgol | Gwasanaethau Llywodraethu | Prifysgol Bangor](https://www.bangor.ac.uk/governance-and-compliance/UniRetSched.php.cy) [↑](#footnote-ref-2)